KOSMOS RADIO 94.1 Reuse straler in Australië
Details	Gepubliseer op 30 September 2014	Die Australiese lugdiens, Qantas, gaan die wêreld se grootste passasiersvliegtuig op die wêreld se langste vlugroete gebruik.‘n Airbus A380 met 484 passasiers aan boord het gister ná sy eerstelingvlug van 13-duisend-804 kilometer en sowat 15 uur vanaf Sydney op die Dallas-Fort Worth Internasionale Lughawe aangekom waar die dubbeldekker straler met ‘n waterkanonsaluut verwelkom is.Qantas het vroeër van ‘n Boeing 747 op die roete gebruik gemaak, maar dit moes in Brisbane stop om brandstof in te neem.‘n Eersteklas-kaartjie op die Airbus kos minstens 12-duisend Australiese dollar, oftewel net meer as 118-duisend rand.
Die getal langafstand passasiers op treine in Suid-Afrika neem af
Details	Gepubliseer op 30 September 2014	Die getal passasiers wat oor lang afstande per trein reis, het tot minder as ‘n miljoen per jaar afgeneem.Die minister van Vervoer, Dipuo Peters, sê die getal het van drie-miljoen per jaar in 2009/10 tot die huidige minder as ‘n miljoen gedaal.Die getal operasionele treine het terselfdertyd van ses-duisend per jaar tot minder as drie-duisend afgeneem.Volgens Peters het die afname in die getal passasiers ‘n aansienlike verlies aan inkomste van 700-miljoen rand per jaar tot gevolg gehad.
Nkandla tugverhore begin vandag
Details	Gepubliseer op 30 September 2014	Die departement van Openbare Werke begin vanoggend in Durban met die tugverhore van 10 van sy amptenare nadat die spesiale ondersoekeenheid ná sy Nkandla-ondersoek aanbeveel dat daar teen hulle opgetree moet word.Die amptenare het glo nie tenderprosedures gevolg nie en ook toegelaat dat die koste van die Nkandla-projek die hoogte inskiet.Al tien amptenare sal na verwagting skuld ontken.
Julius weer in die hof vandag
SA Rugby kon geen bewyse van wedstrydknoeiery vind by Boland rugby nie
Israel bekommerd oor houding van Mahmoud Abbas
Daar's weer water in Gauteng
Bladsy 1462 van 1523 BeginVorige1457145814591460146114621463146414651466VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.